கேள்வி: 2015 நேபாள நிலநடுக்கம் - நிலநடுக்கம் என்பது என்ன?
பதில்: File:U.S. Geological Survey 2015 Nepal Earthquake and aftershock map.png நிலநடுக்கம் கிட்டத்தட்ட 20 செக்கன்கள் வரை நீடித்திருந்தது. ஆரம்பத்தில் நிலநடுக்க அளவு 7.5 Mw என்ற அளவிலேயே ஐக்கிய அமெரிக்க நில அளவாய்வத் துறை அறிவித்திருந்தது. பின்னர் 7.9 Mw ஆக அதிகரித்த நிலையிலும், இறுதியில் 7.8 Mw என்ற அளவுக்கும் குறைக்கப்பட்டது. சீன நிலநடுக்க மையம் இதனை 8.1 Ms ஆக அறிவித்தது. இந்திய வானிலையியல் துறை இரண்டு நிலநடுக்கங்கள், முறையே 06:11, 06:45 ஒருங்கிணைந்த அனைத்துலக நேரம் நேரங்களில், இடம்பெற்றதாக அறிவித்திருந்தது. முதலாவது 7.9 ரிக்டர் அளவிலும், இரண்டாவது 6.6 ரிக்டர் அளவிலும் இடம்பெற்றது. நேபாளத்தின் பரத்பூர் என்ற நகரமே நிலநடுக்கம் நடந்த புள்ளிக்கு மிக அருகாமையில் இருந்த முக்கிய நகரமாகும். இது நிலநடுக்க மையத்தில் இருந்து 53 கி.மீ. தூரத்தில் இருந்தது. 4.5 Mw அளவில் மேலும் 28 பின்னதிர்வுகள் இடம்பெற்றிருந்தன.
கேள்வி: 2015 நேபாள நிலநடுக்கம் - நிலவியல் பற்றி தகவல் சொல்.
பதில்: File:Himalayan Tectonic Summary.png நடு ஆசியாவில் யூரேசியாக் கண்டத் தட்டும் அதன் கீழேயுள்ள இந்தியக் கண்டத் தட்டும் உரசும் தெற்கு எல்லைப் பகுதியில் நேபாளம் அமைந்துள்ளது. 2,400 கி.மீ. (1,500 மைல்) நீள இமயமலையின் கிட்டத்தட்ட மூன்றில் ஒரு பகுதியை நேபாளம் கொண்டுள்ளது. புவியியல் ரீதியாக, நேபாள இமயமலைப் பகுதி ஐந்து தட்டுப் புவிப்பொறைக் கட்டமைப்புப் பிரிக்கப்பட்டுள்ளன. இவை (1) தெராய் சமவெளி (2) உப இமயம் (சிவாலிக் மலைத் தொடர்), (3) சிறிய இமயம் (மகாபாரதத் தொடர், மற்றும் மத்திய பள்ளத்தாக்குகள்) (4) உயர் இமயம், (5) உள் இமயம் (திபெத் தெத்தீசு) என்பவையாகும்.
கேள்வி: 2015 நேபாள நிலநடுக்கம் - செறிவு குறித்து விரிவாக சொல்லுங்கள்.
பதில்: ஐக்கிய அமெரிக்க நில அளவாய்வத் துறையின் அறிக்கையின் படி, நிலநடுக்கத்தின் தீவிரம் காட்மண்டூவில் IX (''வன்மை'') ஆக இருந்தது. நிலவதிவுகள் இந்தியாவின் பீகார், உத்தரப் பிரதேசம், அசாம், மேற்கு வங்காளம், சிக்கிம், உத்தராகண்டம், ஒடிசா, ஆந்திரப் பிரதேசம், குசராத்து, தேசிய தலைநகர் வலயம் (இந்தியா)யை அண்டிய பகுதிகள், மற்றும் கருநாடகம் தென்பகுதி வரை உணரப்பட்டது. பீகாரில் பல கட்டடங்கள் சேதமடைந்தன. ஒடிசாவில் வீடுகள் பலவற்றில் வெடிப்புகள் தோன்றின. தென் மாநிலமான கேரளம் கொச்சியில் சிறிய அளவிலான அதிர்வுகள் பதிவாயின. பட்னாவில் V (''மிதமான'') தீவிரம் பதிவானது. வங்காளதேசம், டாக்காவில் IV (''மென்மையான'') செறிவு பதிவானது. சீன மக்கள் குடியரசுவின் தென்மேற்கே திபெத் தன்னாட்சிப் பகுதி முதல் செங்டூ வரை நிலநடுக்கம் உணரப்பட்டது. இது நிலநடுக்க மையத்தில் இருந்து 1,900 கி.மீ. தூரம் ஆகும். பாக்கித்தான் பூட்டான் நிலநடுக்கங்கள் உணரப்பட்டன.
கேள்வி: 2015 நேபாள நிலநடுக்கம் - இமயமலையில் பனிச்சரிவு குறித்து விரிவாக சொல்லுங்கள்.
பதில்: இந்த நிலநடுக்கத்தின் பாதிப்பால், இமயமலையிலுள்ள எவரெஸ்ட் மலைச்சிகரத்தின் கீழ்-முகாமில் பனிச்சரிவு ஏற்பட்டது. இதில் 18 பேர் கொல்லப்பட்டனர்; 60இற்கும் மேற்பட்டோர் காயமடைந்தனர்.